కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
పోయిన పరువు మళ్లీ దక్కించుకుంటా: స్టీవ్ స్మిత్
బాల్ ట్యాంపరింగ్‌పై డ్రెస్సింగ్ రూములో ఆటగాళ్లతో చర్చించానని, ఎలాగైనా ప్రత్యర్థి జట్టు ఆధిక్యాన్ని తగ్గించాలని చూశానని ఆస్ట్రేలియా క్రికెటర్ స్టీవ్ స్మిత్ అంగీకరించాడు. మా ప్లాన్ అమలు చేసే సమయంలోనైనా తప్పు అని వారించలేదన్నాడు.
Samayam Telugu | Updated:
Dec 21, 2018, 07:59PM IST
పోయిన పరువు మళ్లీ దక్కించుకుంటా: స్టీవ్ స్మిత్
హైలైట్స్
బాల్ ట్యాంపరింగ్ నా కెప్టెన్సీ వైఫల్యమే
చివరి నిమిషంలోనైనా ఆపాల్సిన బాధ్యత నాపై ఉంది
త్వరలో మళ్లీ జాతీయ జట్టులోకి వస్తానన్న స్టీవ్ స్మిత్
పొగొట్టుకున్న పరువు, ప్రతిష్టలను త్వరలోనే తిరిగి సంపాదించుకుంటానని ఆస్ట్రేలియా మాజీ కెప్టెన్ స్టీవ్ స్మిత్ అన్నాడు. వచ్చే ఏడాది ఇండియన్ ప్రీమియర్ లీగ్ (ఐపీఎల్-12)లో రాణించి వన్డే ప్రపంచ కప్‌ కోసం సన్నద్ధమవుతానని ధీమా వ్యక్తం చేశాడు. దక్షిణాఫ్రికాతో టెస్ట్ సిరీస్ సందర్భంగా జరిగిన బాట్ ట్యాంపరింగ్ వివాదంపై సిడ్నీ క్రికెట్ గ్రౌండ్‌లో తొలిసారిగా స్పందించాడు.
‘బాల్‌ ట్యాంపరింగ్ కారణంగా ఎన్నో అవమానాలు ఎదుర్కొన్నాను. వివాదం నుంచి తెరుకోలేక ఎన్నో చీకటి రోజులు గడిపాను. అయితే ప్రస్తుతం ఐపీఎల్ ఆడేందుకు సిద్ధమవుతున్నాను. మరోసారి చీకటి రోజులు ఎదుర్కోకూడదని భావిస్తున్నా. గతంలో తప్పు చేశాను. కానీ ఆ తప్పుల నుంచి నేర్చుకుని ముందుకు సాగాల్సి ఉంటుంది. అప్పుడే వ్యక్తిగా రాణిస్తాం.
బాల్ ట్యాంపరింగ్‌పై డ్రెస్సింగ్ రూములో ఆటగాళ్లతో చర్చించాను. ఎలాగైనా ప్రత్యర్థి జట్టు ఆధిక్యాన్ని తగ్గించాలని చూశా. నిర్ణయం తీసుకున్న తర్వాత మా ప్లాన్ అమలు చేసే సమయంలోనైనా తాము చేసేది తప్పు అని నేను వారించలేదు. కెప్టెన్‌గా అది పూర్తిగా నా వైఫల్యమే’ అని స్మిత్ వ్యాఖ్యానించాడు. కాగా, 2018 మార్చి నెలలో చేసిన బాల్ ట్యాంపరింగ్ వివాదం కారణంగా అప్పటి ఆస్ట్రేలియా కెప్టెన్ స్టీవ్ స్మిత్, వైస్ కెప్టెన్ డేవిడ్ వార్నర్‌లను ఏడాది పాటు నిషేధించారు. మరో ఆటగాడు కామెరాన్ బాన్‌క్రాఫ్ట్‌పై 9 నెలల నిషేధం విధించిన విషయం తెలిసిందే.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.